

**УРОК: Ден на народните будители,празник на добротворците**

**Пенка Русанова Цолова в СУ „Д.Дебелянов”,**

**град Белене**

**Часът е проведен в VII A клас на 31.Х.2017 г.**

*„аз може млад да загина…*

*Но…стига ми тая награда*

*Да каже нявга народът:*

*умря сиромах за правда ,*

*за правда и за свобода”*

*Христо Ботев*

**Цел на урока**

***Учениците:***

 -ще научат повече за празника на народните будители,

 -кога за първи път е празнуван,защо е забранен през 1945година

 и възстановяването му през 1992година.

 -кои хора наричаме будители?

ОЧАКВАНИ РЕЗУЛТАТИ: Учениците разбират,кои хора можем да наречем народни будители и защо?

Учениците извличат изводи,че днес също има будители.Днешните будители са надеждата за съхранението на българския народ .Всички имаме нужда от тях.Те поддържат огъня на просветата ,културата и духовността .Те са българските учители,дейците на културата и изкуството.

МАТЕРИАЛИ: снимки на народни будители,презентация,кръстословица за народните будители.

**Описание Урокът е проведен в библиотеката на училището !**

Урокът започва с информация от учителя-кога за първи път е отбелязан деня на народните будители?

 Всяка година на 1 ноември България чества деня на народните будители!Това е национален празник,който почита делото на всички български просветители,книжовници,революционери,които с дейността си са допринесли за възраждането на българския национален дух.

В освободената от османско владичество България-както интелигенцията,така и масовия човек осъзнават подвига на възрожденските писатели и революционери.Много градове и села искат да отдадат заслужена признателност към народните будители не само като кръщават улици,читалища и училища на тяхно име.За първи път този празник е честван през 1909г. в Пловдив.

През 1922г.Стоян Омарчевски ,министър на Просвещението внася предложение за определяне на 1 ноември за ден на народните будители.През 1945г.празникът е отменен и след дълго прекъсване през 1992г. НС възстановява традицията на празника.Първи ноември официално е обявен за ден на народните будители.

Учениците дават отговор на въпроса :Кои хора можем да наречем будители и защо ?

Отговорна ученик: Будителите са хора,които от древни времена са създали книгите от които учим днес.

Отговор на друг ученик: Будителите са учителите,които пробуждат духа на младите хора,учат ни на четмо и писмо и на любов към книгите.

Ученичка от класа представя презентация по темата:Българските будители в миналото.

Голяма част от учениците имат предварително поставени задачи-да се подготвят с материал и снимки на будители.

На зададения въпрос: Кой е първият будител и защо е наречен така? Отговор дава ученик,който е подготвил информация за П.Хилендарски .Споменава „История славянобългарска”,за силата на българската държава и храбростта на българите.

Учениците представят информация за Соф.Врачански ,който продължава делото на Пайсий за духовното пробуждане на българите.

Информация върви за Петър Берон и неговия „Рибен буквар”

Васил Априлов,който дарява голяма сума пари за строеж на нова училище в Габрово.

Добри Чинтулов-„Стани,стани юнак балкански”, „Къде си вярна ти любов народна”

Г.С.Раковски –революционер,съставил планове за освобождаване на България от турско владичество.Създава първата българска легия.Организира национално-освободително движение

Христо Ботев,Васил Левски посветили живота си на освобождението на България.

Ученик се похвали,че намерил информация за двама будители-Панайот Волов и Георги Бенковски,които са му любими исторически личности от Априлското въстание.

Момче от класа даде за пример и жени будители-спрял се е на Райна Княгиня и баба Тонка от Русе.

За да затвърдим знанията за народните будители раздавам кръстословица на всеки от класа.Решаваме и коментираме отговорите.

След като се спряхме на будителите в миналото се спираме и на будителите днес.

Въпросите,които следвам-Има ли днес будители?

Кои хора в днешно време могат да се нарекат будители?

Предварително съм дала задача на двама ученика да се подготвят по темата-да потърсят информация за будителите днешно време.И двамата прочитат информацията си и са единодушни,че учителите са днешните будители.

Както се изрази ученикът-в днешно време ,учителите най-много заслужават да бъдат наречени будители,защото ни учат на всичко,което знаят.Какво бихме направили в днешно време без учители ,които да ни научават на необходимите знания,да ни превърнат в добри хора ?Затова трябва да ги почитаме и уважаваме!

Защо денят на народните будители го наричаме ден на добротворците?

Дава се пояснения на думата ДОБРОТВОРЕЦ-човек,които прави добро ,върши добри дела,благодетел,благотворител.

Учениците обобщават ,че народните будители са добротворци,делата им са в полза на народа ни.

На въпроса ми можем ли да бъдем добротворци на 1 ноември и нека всеки да помисли какво добро дело ще извърши на празника и следващия път да разкаже.

**От коментарите в час**

Какво бихме направили в днешно време без учители ,които да ни научават на необходимите знания,да ни превърнат в добри хора ?Затова трябва да ги почитаме и уважаваме!

**Идеи за надграждане**

*Научените знания могат да бъдат надградени в часовете по история и цивилизация,БЕЛ,презентация,кръстословица,може да бъде използван метода синкуейн –това е ефективен метод за развитие на образното мислене*

*Кръстословица “Народни будители”*

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|  |  |  |  | 1. |   |   |   |   |   |   |  |  |  |  |  |  |
|  |  |  |  | 2. |   |   |   |   |   |   |   |   |   |  |  |  |
|   |   |   |   |   |   |   |   |   |  |  |  |  |  |  |  |  |
|  |  | 4. |   |   |   |   |   |   |   |   |   |   |   |   |  |  |
|  |  |  | 5. |   |   |   |   |   |   |  |  |  |  |  |  |  |
| 6. |   |   |   |   |   |   |   |   |  |  |  |  |  |  |  |  |
|  |  |  |  | 7. |   |   |   |   |   |   |   |   |   |   |   |   |
|  | 8. |   |   |   |   |   |  |  |  |  |  |  |  |  |  |  |
| 9. |   |   |   |   |   |   |   |   |  |  |  |  |  |  |  |  |
| 10. |   |   |   |   |   |   |   |  |  |  |  |  |  |  |  |  |
|  |  |  |  |  | 11. |   |   |   |   |   |   |   |   |   |   |  |

1. Град в северна България, в който през 1856 се създава едно от първите читалища в България.

2. Революционер участник в Априлското въстание, написал „ Кървавото писмо” .

3. Създателят на Хвърковатата чета по време на Априлското въстание.

4. Виден българин от Габрово, дарил средства за построяването на първото светско училище в родния си град.

5. Град в северна България, на който римляните построяват кастела Димум.

6. Фамилното име български родолюбец, патриот чийто стихове и песни стават същински химни на освободителната война.

7. Първият виден възрожденски деец, духовник и книжовник, първият учител в габровското светско училище от 1835.

8. Български революционер, поет, публицист, сподвижник на Любен Каравелов и Васил Левски.

9. Основоположник на национално освободителното движение, създател на българските легии.

10. Корабът, с който Христо Ботев стъпва на Козлодуйския бряг.

11. Патрон на българското будителство.

При правилно решаване на кръстословицата, в тъмната част от нея ще получите името на Апостола на Свободата